**Ռոզի Սթիվենսոն-Գուդնայթ** (անգլ.՝ Rosie Stephenson-Goodknight, դեկտեմբերի 5, 1953(1953-12-05), Գերի, Լեյք շրջան, Ինդիանա, ԱՄՆ), անգլերեն Վիքիպեդիայի խմբագիր **Rosiestep** մականունով, 2016 թվականի «Տարվա վիքիմեդիստ» մրցանակի դափնեկիր։

Հայտնի է Վիքիպեդիայում գենդերային հավասարությունը վերացնելուն ուղղված իր գործունեությամբ, որի համար նա սկսել է կանանց կենսագրությունների քանակի և որակի ավելացման նախագիծը։

Վաղ տարիներ և կրթություն
------------------------

Ռոզի Սթիվենսոն-Գուդնայթը ունի սերբական ծագում․ Հարավսլավիայի Կանանց համալսարանի նախագահ ֆեմինիստուհի Պոլինա Լեբլ-Ալբալեի թոռնուհին է։ Դևիդ Ալբալան՝ Ռոզիի պապիկը, եղել է բժիշկ և սիոնիստական առաջնորդ, որոշ ժամանակ զբաղեցրել է սեֆարդների Բելգրադի համայնքի նախագահի պաշտոնը։

Վաղ տարիներից Ռոզին հետաքրքրություն էր ցուցաբերում համաշխարհային մշակույթի նկատմամբ, սակայն հայրը նրան համոզել է հրաժարվել մարդաբանի գործունեությունից, և նա ստացել է բիզնեսի կառավարման մագիստրոսի աստիճան։

Վիքիպեդիայի խմբագրում
---------------------

Ռոզի Սթիվենսոն-Գուդնայթը 2016 թվականին Վաշինգտոնի Կոլումբիայի շրջանում կայացած Վիքիմեդիա կոնֆերանսին
Սթիվենսոն-Գուդնայթը Վիքիպեդիայում սկսել է խմբագրել 2007 թվականից։ Առաջին անգամ որդուց իմանալով նախագծի մասին՝ Ռոզին հայտնաբերել է, որ որոշ թեմաներ չեն լուսաբանվում Վիքիպեդիայի հոդվածներում, և սկսել է խմբագրել։ Ռոզին պնդում է, որ նրան օրինակ է ծառայել Մարգարետ Միդը։

Ռոզի Սթիվենսոն-Գուդնայթը Վիքիպեդիայի հիմնադիր Ջիմմի Ուելսի հետ 2016 թվականի Վիքիմանիայում
Սթիվենսոն-Գուդնայթը մի քանի տարի աշխատել է աշխարհագրության, ճարտարապետության, տարբեր կերպարների մասին հոդվածների ստեղծման վրա, սակայն ավելի ուշ կենտրոնացել է կանանց կենսագրությունների վրա։ Նա նաև դարձել է WikiProject Women, WikiProject Women writers և Women In Red թեմատիկ նախագծերի համահիմնադիրը։

2013 թվականից նրա գործունեությունը լուսաբանվել է բրիտանական «Huffington Post» ամսաթերթում՝ կապված այն բանի հետ, որ նա գրել է ավելի քան 3000 հոդված Վիքիպեդիայում, և միաժամանակ նշվել է մեկ այլ հոբելյան․ գլխավոր էջում տեղադրված «Գիտե՞ք, որ» բաժնում գրվել է ավելի քան 1000 հոդված։ 2016 թվականին Սթիվենսոն-Գուդնայթը ստեղծել է ավելի քան 4000 նոր հոդված և կատարել 100 000-ից ավելի խմբագրում։

2016 թվականին նրան և մյուս խմբագրին՝ Էմիլի Թեմփլ-Վուդին, շնորհվել է «Տարվա Վիքիմեդիստ» կոչումը, որը շնորհվում է Վիքիպեդիայի հիմնադիր Ջիմմի Ուելսի կողմից՝ որպես ականավոր ձեռքբերումների գնահատում։ Մրցանակաբաշխության ժամանակ նշվել է, որ Ռոզի Սթիվենսոն-Գուդնայթի ստեղծած ավելի քան 1300 հոդվածներից փաստեր են հայտնվել «Գիտեի՞ք որ» բաժնում։

Սուրբ Սավայի դիվանագիտական պացիֆիզմի շքանշանով, 2018 թվականի մայիսՍթիվենսոն Գուդնայթը կարծում է, որ լավ փնտրելու դեպքում ավելի հավաստի կենսագրություններ գրելու համար հնարավոր է գտնել աղբյուրներ։ Նա նաև կարծում է, որ կանայք մեծ ներդրում կարող են ունենալ Վիքիպեդիայում՝ պարզաբանելով․ 

|  |  |  |
| --- | --- | --- |
|  | Վիքիպեդիան պետք է ձեզ՝ կին խմբագրողներիդ ձեր յուրահատուկ ունակություններով, հետաքրքրություններով և քննադատական մտածելակերպով։ Առանց ձեզ Վիքիպեդիայում կտիրի գենդերային անհավասարություն և համակարգային շեղում։ |  |

Մրցանակներ և պարգևներ
---------------------

2018 թվականին Սթիվենսոն-Գուդնայթը ճանաչվել է «Սուրբ Սավայի Դիվանագիտական պացիֆիզմի Օրդենի տիկին» (Vitez svetosavskog pacifizma) հետևյալ ձևակերպմամբ՝ «Մեծ պատերազմից հետո Վիքիպեդիայում սերբերի հիշատակը պահպանելու ուղղությամբ արված աշխատանքի համար»։ Շնորհանդեսում մասնավորապես նշվել է Ռոզի Սթիվենսոն-Գուդնայթի ներդրումը սերբ զինվորականի և հրեական համայնքի առաջնորդ՝ նրա պապ Դեյվիդ Ալբալեի հիշատակը պահպանելու գործում։

Անձնական կյանք
--------------

Սթիվենսոն-Գուդնայթը աշխատում է որպես բիզնես-կառավարիչ Լաս Վեգասի բժշակական ընկերությունում և տներ ունի այդ քաղաքում ու Կալիֆոռնիայի Նևադա սիթիում։

Ծանոթագրություններ
------------------

1. ↑  *Hoffman R.* LinkedIn — 2003.
2. ↑
3. ↑
4. ↑
5. 1 2 3  "Wikipedia editing marathons add women's voices to online resource". *Houston Chronicle*. Retrieved 2017 թ․ նոյեմբերի 25.
6. 1 2  Redden, Molly (2016 թ․ մարտի 19). "Women in science on Wikipedia: will we ever fill the information gap?". *The Guardian*. Retrieved 2016 թ․ հունիսի 30.
7. ↑  Haan, Francisca de; Daskalova, Krasimira; Loutfi, Anna (2006). *Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries*. Central European University Press. pp. 297–. ISBN 978-963-7326-39-4.
8. ↑  Vučetić, Radina. "The Emancipation of Women in Interwar Belgrade and the "Cvijeta Zuzori ć "Society" (PDF). Yugoslav Association for Social History. Արխիվացված է the original (PDF) 2014 թ․ մարտի 9-ին. Retrieved 2019 թ․ սեպտեմբերի 13. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  Radović, Nadežda (2006 թ․ ապրիլի 3). "Evokacija Srpskog Feminizma S Početka 20. Veka" (in Serbian). Medijska Dokumentacija. Retrieved 2016 թ․ հունիսի 30.`{{cite web}}`: CS1 սպաս․ չճանաչված լեզու (link)
10. ↑  "25 Years of the Israel-Serbia Diplomatic Relations". *Embassy of Israel*. 2017 թ․ դեկտեմբերի 25. Retrieved 2018 թ․ փետրվարի 2.
11. 1 2 3 4 5  Hussain, Netha (2015 թ․ փետրվարի 9). "Rosie Stephenson: The Woman Who Wrote Over Three Thousand Articles on Wikipedia". Huffington Post. Retrieved 2016 թ․ հունիսի 30.
12. 1 2  Bernard, Zoe (2013 թ․ փետրվարի 14). "Finding inspiration from editing Wikipedia: a profile of Rosie Stephenson-Goodknight". Wikimedia Foundation. Retrieved 2016 թ․ հունիսի 30.
13. 1 2 3  Erhart, Ed (2016 թ․ հունիսի 24). "Jimmy Wales names Emily Temple-Wood and Rosie Stephenson-Goodknight as Wikipedians of the Year". Wikimedia Blog. Retrieved 2016 թ․ հունիսի 30.
14. ↑  "X!'s tools". *wmflabs.org*. Retrieved 2016 թ․ հուլիսի 9.

Արտաքին հղումներ
----------------

* Ռոզի Սթիվենսոն-Գուդնայթը Europeana-ում